তাঁর বই বাজারে জনপ্রিয় করে তোলার জন্যে বিশেষ ধরণের মার্কেটিং স্ট্র্যাটেজি নিয়েছিলেন এমবিএ আমিশ। খোলামেলা ভাবে সেকথাও শেয়ার করলেন। বললেন শুধু লিখলেই যে হবে না, সেটা প্রকাশকের দরজায় দরজায় ঘোরার সময়ই টের পেয়েছিলেন। বই যে একটি প্রোডাক্ট এবং তার বাজারে বিক্রি হওয়াটা যে জরুরি সেটা জানতেন। তাই বই ছাপানোর কথা ভাবার প্রথম দিন থেকেই বিক্রির স্ট্র্যাটেজি কী হবে সেটাও ভেবে ফেলেন এই মেনেজমেন্টের ছাত্র। লেখালিখির আগে ১৪ বছর বিভিন্ন সংস্থায় কাজ করেছেন। মূলত ফিনান্সিয়াল সেক্টরে, যেমন ডিবিএস ব্যাঙ্কে ছিলেন, আইডিবিআই ফেডারাল লাইফ ইন্সিওরেন্সে কাজ করেছেন। ফলে সাহিত্যের আবেগে ভেসে, পুরানের কাল্পনিক আকাশে উড়েও ব্যবসার মাটি থেকে পা টা সরাননি। বই বিক্রির জন্য‍ মার্কেটিং স্ট্র্যাটেজির হোমওয়ার্ক করে রেখেছিলেন ত্রিপাঠী।